b'\n_START_ARTICLE_\nAdoberia Sabater\n_START_SECTION_\nDescripci\xc3\xb3\n_START_PARAGRAPH_\nL\'edifici t\xc3\xa9 dues parts: una la m\xc3\xa9s elevada col\xc2\xb7locada en l\'angle dels dos carrers, continuat per la baixada Sant Nicolau; t\xc3\xa9 planta i dos pisos i acaba amb terrat; l\'altre col\xc2\xb7locada al carrer, t\xc3\xa9 planta i un pis i correspon a la part de la construcci\xc3\xb3 que s\'ha anat eixamplant sucessivament. El conjunt presenta en general una forma acastellada i sobretot un sentit ascendent donat pels eixos d\'obertures. La import\xc3\xa0ncia d\'aquesta construcci\xc3\xb3 \xc3\xa9s deguda a la utilitzaci\xc3\xb3 del totxo com a \xc3\xbanic element constructiu i la vegada decoratiu. Les obertures, angles, merlets, arc o dintells s\xc3\xb3n sempre constru\xc3\xafts amb totxo, aprofitant totes les seves possibilitats expressives que ens recorden el "neomud\xc3\xa9jar". Es pot dir que l\'autor coneixia perfectament la f\xc3\xa0brica "Casarramona" de Puig i Cadafalch projectada uns anys abans.\n_START_SECTION_\nHist\xc3\xb2ria\n_START_PARAGRAPH_\nLes formes emprades, el sentit ascendent unit al lloc d\'ubicaci\xc3\xb3, donen a l\'edifici una sumptuositat i monumentalitat buscada i for\xc3\xa7ada que va tenir el seu ress\xc3\xb2 en l\'\xc3\xa0mbit popular anomenant-lo " la catedral dels blanquers".'